## Rješenje kojim se Jošku Doriću, oduzima odobrenje za rad investicijskog savjetnika

### NN 124/2009 (16.10.2009.), Rješenje kojim se Jošku Doriću, oduzima odobrenje za rad investicijskog savjetnika

124 16.10.2009 Rješenje kojim se Jošku Doriću, oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

3070

Na temelju odredbi članka 15. stavak 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, po službenoj dužnosti u predmetu oduzimanja odobrenja za rad investicijskom savjetniku Jošku Doriću iz Splita, Put Firula 17, na sjednici održanoj 7. listopada 2009. godine donijela je

RJEŠENJE

1. Jošku Doriću iz Splita, Put Firula 17, oduzima se odobrenje za rad investicijskog savjetnika.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 9.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija) u predmetu klase: UP/I-451-04/09-02/26, 16. srpnja 2009. godine, utvrđeno je da društvu Fintrade d.o.o., Split, Hrvojeva 12 (dalje: Društvo) prestaje važiti dozvola za obavljanje poslova s vrijednosnim papirima, izdana rješenjem od 16. siječnja 2003. godine.

Zbog navedenog, Agencija je pokrenula po službenoj dužnosti, 10. srpnja 2009. godine, sukladno odredbi članka 123. Zakona o općem upravnom postupku i članka 541. Zakona o tržištu kapitala (dalje: Zakon), upravni postupak nadzora u predmetu oduzimanja odobrenja za rad investicijskom savjetniku i zaposleniku Društva Jošku Doriću iz Splita, Put Firula 17.

U provedenom postupku zaključkom Agencije od 16. srpnja 2009. godine, Jošku Doriću naloženo je u roku od 3 (tri) mjeseca od dana zaprimanja zaključka dostaviti Agenciji dokaz o obavljanju poslova investicijskog savjetnika u investicijskom društvu, sukladno odredbi članka 24. stavak 1. Zakona.

Rješenjem Agencije, klasa: UP/I-450-08/06-08/27, 7. listopada 2009. godine, Društvu je izdano odobrenje za obavljanje poslova vezanog zastupnika kreditne institucije Societe Generale-Splitska banka d.d., Split, Ruđera Boškovića 16. Poslove vezanog zastupnika iz članka 93. stavak 1. točka 1. – 5. Zakona u Društvu obavljat će Joško Dorić.

Investicijski savjetnik je sukladno odredbi članka 24. stavak 2. Zakona, zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. ovog Zakona.

Joško Dorić, nije zaposlenik investicijskog društva, niti obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona.

Slijedom navedenog, Joško Dorić ne ispunjava zakonom propisane uvjete na temelju kojih je izdano odobrenje za rad investicijskog savjetnika, pa je temeljem odredbe članka 27. stavak 1. točka 4. Zakona, valjalo riješiti kao u izreci ovog rješenja, dakle oduzeti mu odobrenje za rad investicijskog savjetnika i provesti upis oduzimanja odobrenja u Registru investicijskih savjetnika koji vodi Agencija, s danom upisa 7. listopada 2009. godine, pod rednim brojem 9.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (Narodne novine 140/05), ovo rješenje objavit će se u Narodnim novinama.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-08/17

Urbroj: 326-111/09-4

Zagreb, 7. listopada 2009.

Zamjenik
predsjednika Uprave
Ivo Šulenta, v. r.

Rješenje, NN 124/2009-3070